La crisi actual produïda per la situació d'emergència que ha generat la COVID-19 està impactant en la situació laboral de moltes persones, i de manera especial en el col·lectiu jove.
La crisi ha afectat fortament sobre les persones més joves, les de menys de 25 anys que treballaven abans de la pandèmia; i sobre les persones joves de 25 a 34 anys, una quarta part de la població laboral activa abans de la pandèmia, que ara es troben en situació d'atur, ERO / ERTO.
Les polítiques de joventut, enfocades en molts casos a ajudar les persones joves a sortir de l'anterior crisi laboral, ara continuen al peu del canó per acompanyar als i les joves a incorporar-se en el món laboral com a ciutadans de ple dret.
Per tot això, dediquem aquest butlletí a l'àmbit del treball.
Hi trobareu documentació, programes i altres recursos però sobretot us recomanem la lectura de l'article de les referents d'ocupació juvenil del Baix Llobregat en què, a partir de la seva experiència, reflexionen sobre el paper que han de tenir els i les professionals de joventut en aquests moments.
L'impacte de la pandèmia sobre l'ocupació juvenil
Laia Girós Barrés, directora general de Joventut
Marta Navarro de la Vega, Anna M. Gómez López i Danae Ortiz de Viñaspre Murcia, referents d'Ocupació Juvenil del Baix Llobregat
Butlletí de joves i mercat de treball
Aquest butlletí de l'Observatori del Treball i Model Productiu s'edita des del 2010 per analitzar i caracteritzar la situació laboral de la població treballadora jove, que presenta uns trets específics.
Aquesta publicació mostra una visió de conjunt respecte de la situació i el perfil de les persones joves en el mercat laboral, així com la seva evolució, comparant-la amb la mitjana de la població.
Informació d'àmbit laboral davant situacions de risc pel coronavirus (COVID-19)
Des de CCOO plantegen respostes a les preguntes freqüents relacionades amb l'àmbit laboral sobre la situació d'emergència ocasionada per la COVID-19.
Informació rellevant sobre la COVID-19 (Coronavirus)
A l'espai web de la Intersindical-CSC dediquen un apartat amb informació rellevant sobre la COVID-19 i com afecta aquesta situació en l'àmbit laboral.
Guia jove de supervivència al món laboral
Guia elaborada per AVALOT (Joves de la UGT de Catalunya) per donar a conèixer als i les joves quins són els drets i els deures a la feina, és a dir, el que estableix la llei per a les persones treballadores.
El Consell de la Joventut de Barcelona juntament amb la cooperativa L'Esberla han editat la guia Feu-vos COOP! amb l'objectiu de proporcionar a les persones i els col·lectius joves (de la mà de cooperatives joves ja constituïdes) una sèrie d'informacions útils i consells perquè puguin emprendre el camí d'autoocupar-se.
Coneix els teus drets i deures com a treballador/a!
Guia laboral adreçada al públic jove per ajudar-lo a conèixer els drets i deures com a treballadors/ores.
Aquesta oficina ha editat dues guies adreçades a joves: la Guia Jove de Mobilitat Internacional i la Guia del món laboral on explica de manera entenedora tot el que cal saber sobre la primera feina.
A més al seu web incorporen un apartat especial confinament en l'àmbit de treball que ofereix informació davant les diferents situacions laborals en què es poden trobar els joves.
Aquest document, elaborat per l'Institut de la Joventut (Injuve), és el primer dels dos que formaran l'estudi que analitza les conseqüències socioeconòmiques de la COVID-19 sobre la població jove d'Espanya.
L'informe aborda les primeres conseqüències socioeconòmiques que el confinament obligatori causat per la COVID-19 ha tingut sobre la població jove.
A partir de la informació actualment disponible, s'analitza quin impacte ha tingut l'estat d'alarma en la situació laboral del col·lectiu juvenil (16 a 29 anys) espanyol.
Programa de referents d'ocupació juvenil
Les unitats especialitzades d'ocupació juvenil, a través del treball en xarxa amb els diferents dispositius, ofereixen al col·lectiu juvenil els recursos més adequats per a cada jove perquè puguin passar del sistema educatiu al sistema ocupacional.
El SOC subvenciona aquestes unitats especialitzades d'ocupació juvenil.
Programa de Garantia Juvenil de la Generalitat de Catalunya
La Garantia Juvenil és una iniciativa europea d'ocupació per reduir l'atur juvenil.
Aquest programa garanteix oportunitats per als joves i ofereix ajuts per a les empreses, a través de diferents programes de formació en competències professionals, inserció en el mercat de treball (a través de pràctiques o contractes laborals), emprenedoria i orientació laboral.
En aquesta web hi ha tota la informació sobre el programa.
Des de Coòpolis, l'Ateneu Cooperatiu de Barcelona, s'ofereixen formacions adreçades a aprendre a crear i gestionar una cooperativa de treball amb altres joves, així com un acompanyament especialitzat tant per iniciar un projecte empresarial com per consolidar-lo.
Programa per al retorn i la inserció laboral de joves al medi rural
El programa ODISSEU pretén prevenir i frenar la migració juvenil cap al medi urbà i peri-urbà, a partir de facilitar la inserció laboral dels i les joves i promoure el seu arrelament en el territori rural.
El programa actua de forma transversal amb els agents que incideixen en aquesta transició (ensenyament, joventut, promoció econòmica, sector empresarials, universitats, entitats juvenils, etc.).
A través de diferents actuacions, el programa Odisseu connecta joves, empreses, centres educatius i universitats i recursos de promoció econòmica i desenvolupament local dels territoris rurals i porta a terme accions de divulgació i sensibilització sobre els impactes de la migració juvenil de les zones rurals.
És un servei destinat a joves de menys de 35 anys per facilitar l'accés dels joves al món del treball i vetllar per les seves condicions laborals.
Amb una finalitat descentralitzadora, moltes de les oficines joves de la Xarxa Nacional d'Emancipació Juvenil disposen d'assessoria laboral.
Fires d'ocupació i emprenedoria
Les fires d'ocupació i emprenedoria són una oportunitat per acostar el món laboral a les persones joves que volen cercar el seu futur professional.
Amb l'actual situació d'emergència algunes s'han celebrat virtualment, altres s'han posposat i algunes es van poder celebrar uns dies abans de l'inici del confinament.
Saló de l'Ocupació Juvenil de Barcelona
Acte pensat per acostar el món laboral al col·lectiu juvenil.
En aquest espai s'ofereix orientació per conèixer el perfil professional, els drets i deures laborals, la millora del currículum, l'orientació acadèmica...
Degut a la situació d'emergència l'edició d'enguany s'ha hagut d'ajornar i s'està a l'espera de conèixer la nova data.
És una fira d'ocupació que se celebra a Girona amb la finalitat d'impulsar la inserció laboral dels i les joves, estimular les empreses i les entitats locals.
Acostar al col·lectiu juvenil el món laboral a través de l'orientació laboral, la millora de l'ocupabilitat, i posant en contacte el teixit empresarial amb joves.
Aquest esdeveniment virtual, organitzat per la Universitat de Girona, va ser un espai on empreses i institucions oferien ofertes de feina i xats en directe per poder interactuar amb els visitants.
La fira va comptar amb un ampli programa d'activitats i ponències en línia durant els dos dies de durada de l'esdeveniment.
Aquesta institució organitza regularment diferents fires d'ocupació a les Terres de l'Ebre amb l'objectiu de facilitar la comunicació entre empreses i les persones joves que cerquen feina, millorar l'ocupabilitat dels joves, impulsar l'emprenedoria, entre d'altres.
La darrera fira de l'ocupació celebrada va ser el passat 12 de març a Sant Carles de la Ràpita.
Cambra Oficial de Comerç, Indústria i Serveis de Terrassa
És una entitat de serveis compromesa amb el desenvolupament econòmic de la demarcació que té com a finalitat oferir informació, assessorament i formació per millorar la gestió de les empreses a nivell local, nacional i internacional.
Ara fa un any va celebrar la primera fira d'ocupació per a joves interessats en incorporar-se al mercat laboral.
XARXES DE TREBALL I ALTRES ORGANISMES
Xarxa per a la Mobilitat Transfronterera dels joves
Trampoline és un projecte de cooperació transfronterera per fomentar la formació i la mobilitat de les persones joves en el territori dels Pirineus entre Catalunya, Aragó, Andorra i Midi Pyrénnées.
El seu objectiu principal és augmentar el número de joves que accedeixen per primer cop al mercat laboral, tant a partir de millores en l'adequació al mercat laboral dels sistemes d'educació i formació, facilitant la transició de l'educació al món laboral, com del reforç de les estructures que donen suport als joves (centres d'informació juvenil, serveis públics d'orientació i ocupació...).
Trampoline és un projecte que s'inscriu en el programa europeu de cooperació transfronterer Interreg V-A Espanya-França-Andorra (POCTEFA) 2014-2020 i ha resultat cofinançat en un 65% pel Fons Europeu de Desenvolupament Regional (FEDER).
És una institució que té diferents línies de treball d'acompanyament a les persones joves perquè puguin encarar els reptes de les seves vides.
El Programa de formació i inserció laboral i social i la Xarxa d'accés al treball són dos exemples dins l'àmbit del treball.
Xarxa de Transició Escola-Treball
El programa TET, també conegut com a Xarxa de Transició Escola-Treball, té per finalitat la prevenció i reducció de l'abandonament escolar prematur, mitjançant el reforç de l'orientació professional per tal de facilitar la incorporació al mercat de treball.
Aquest programa està present a nombrosos municipis i comarques.
A continuació podeu veure'n algunes experiències:
Xarxa transició educació-treball (TET) – Vallès Oriental
Xarxa transició educació-treball (TET) – Anoia Sud
Xarxa local de transició escola-treball – Viladecans
Programa de transició escola-treball (TET) – Olesa de Montserrat
Dossier temàtic: Treball i joves en el període COVID-19 (pdf)
El Departament de Treball, Afers Socials i Famílies de la Generalitat de Catalunya ha obert la convocatòria per a la concessió de les subvencions per afavorir l'autoocupació de joves inscrits/es al programa de Garantia Juvenil amb l'objectiu de facilitar l'ocupació de les persones joves com a treballadors/ores autònoms i garantir uns ingressos mínims a l'inici de la seva activitat empresarial.
Encara hi ets a temps per fer la preinscripció al Màster Interuniversitari en Joventut i Societat (MIJS) de l'edició 2020-2021, el termini finalitza el 15 de juliol.
El MIJS té una durada de 60 ECTS, equivalent a un curs acadèmic d'octubre de 2020 a setembre de 2021, i està coordinat per la Universitat de Girona amb el suport de la Universitat de Lleida, la Universitat Pompeu Fabra, la Universitat Rovira i Virgili, la Universitat Autònoma de Barcelona i la Universitat de Barcelona.
Curs en línia: "La gestió de la comunicació eficient en la participació ciutadana"
Dates: 29 de juny i 1, 7, 9, 14 i 16 de juliol de 2020
Curs en línia: "Participació i tecnologia.
Dates: 30 de juny i 2 de juliol de 2020
Curs en línia: "Infografia i visualització de dades: comunicar i presentar de forma eficaç la informació i les dades"
Dates: 8, 13 i 15 de juliol de 2020
Lloc: Formació en línia (plataforma Zoom)
Organitza: Col·legi de Politòlegs i Sociòlegs de Catalunya
Curs: "La prevenció dels Trastorns de la Conducta Alimentària"
Dates: 29 de setembre i 6 i 13 d'octubre de 2020
Lloc: Seu del Col·legi d'Educadores i Educadors Socials de Catalunya
Organitza: Col·legi d'Educadores i Educadors Socials de Catalunya
Màster Interuniversitari en Joventut i Societat (MIJS)
Escola d'Administració Pública de Catalunya (EAPC)
DIXIT Centre de Documentació de Serveis Socials
Col·legi de Politòlegs i Sociòlegs de Catalunya (COLPIS)
Escola de Formació de l'Acellec (Efa)
Salut i educació emocional (SEER)
La ©Generalitat de Catalunya permet la reutilització dels continguts i de les dades sempre que se citi la font i la data d'actualització, que no es desnaturalitzi la informació i que no es contradigui amb una llicència específica.